CELEX: C2007/020/19
Language: lv
Date: 2007-01-27 00:00:00
Title: Lieta C-494/06 P: Apelācija, ko 2006. gada 30. novembrī ierosinājusi Eiropas Kopienu Komisija par Pirmās instances tiesas (otrā palāta) 2006. gada 6. septembra spriedumu lietā T-304/04 Itālijas Republika, Wam SpA pret Eiropas Kopienu Komisiju

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/13
            
         Apelācija, ko 2006. gada 30. novembrī ierosinājusi Eiropas Kopienu Komisija par Pirmās instances tiesas (otrā palāta) 2006. gada 6. septembra spriedumu lietā T-304/04 Itālijas Republika, Wam SpA pret Eiropas Kopienu Komisiju
   (Lieta C-494/06 P)
   (2007/C 20/20)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — V. Di Bucci un E. Righini)
   
      Pārējie lietas dalībnieki: Itālijas Republika, Wam SpA
   
   Apelācijas sūdzības iesniedzējas prasījumi:
   
               —
            
            
               atcelt Eiropas Kopienu Pirmās instances tiesas 2006. gada 6. septembra spriedumu apvienotajās lietās T-304/04 un T-316/04 Itālijas Republika un Wam/Eiropas Kopienu Komisija un tādējādi;
            
         
               —
            
            
               pieņemot galīgo lēmumu, noraidīt prasību kā nepamatotu;
            
         
               —
            
            
               vai arī nosūtīt lietu atkārotai izskatīšanai Pirmās instances tiesai;
            
         
               —
            
            
               piespriest Itālijas Republikai un Wam SpA atlīdzināt abu tiesvedību tiesāšanās izdevumus.
            
         Pamati un galvenie argumenti
   Komisija norāda uz vienu apelācijas sūdzības izvirzīto pamatu. Pirmās instances tiesa, uzskatot, ka apstrīdētā lēmuma pamatojums nav pietiekams, lai uzskatītu, ka atbalsts ietekmē tirdzniecību un konkurenci, ir pārkāpusi Reglamenta 87. panta 1. punktu mijiedarbībā ar EKL 253. pantu un sniedza pretrunīgu pamatojumu.